નાગરિકોની સુરક્ષાને જોતાં જમ્મૂ-કાશ્મીરમાં જમ્મૂ-સાંબા, કઠુઆ અને અખનૂરને અડીને આવેલી આંતરરાષ્ટ્રીય બોર્ડરથી ચાર કિલોમીટરના ઘેરાવામાં આવતા બધા ગામ ખાલી કરાવવામાં આવ્યા છે. જમ્મૂમાં પાકિસ્તાનને અડીને આવેલા આંતરરાષ્ટ્રીય બોર્ડર પર લોકો ગોળીબારીના ભય હેઠળ જીવી રહ્યાં છે. ઘણા ગામ ખાલી થઇ ચૂક્યા છે. સીમાને અડીને આવેલા આરએસપુરાના ઘણા ગામમાં સન્નાટો છવાયેલો છે. લોકો ઘરબાર છોડીને પલાયન કરી રહ્યાં છે. બીએસએફના ડીજી ડીકે પાઠકે ગૃહ સચિવ અનિલ ગોસ્વામીને સોંપેલા રિપોર્ટમાં કહ્યું ''ભારત-પાકિસ્તાન નિયંત્રણને અડીને આવેલા વિસ્તારોની સ્થિતી ખતરનાક છે.''